Svetlana Petrenko

Svetlana Petrenko (; dzimusi ) ir Moldovas starptautiskā lielmeistare šahā (2001).

 Biogrāfija 
1992. gadā piedalījusies Pasaules junioru šaha čempionātā U18 vecuma grupā, bet 1993. gadā piedalījusies Eiropas junioru šaha čempionātā U20 vecuma grupā. 1995. gadā Kišiņevā piedalījusies Pasaules čempiones šahā nosaukuma izcīņas cikla starpzonu turnīrā, kurā ierindojusies 45. vietā.1995 Kishinev Interzonal Tournament  1999. gadā dalījusi pirmo vietu starptautiskajā sieviešu šaha turnīrā Bukarestē. 2004. gadā uzvarējusi šaha turnīrā Ļvivā. 2005. gadā uzvarējusi starptautiskajā sieviešu šaha turnīrā Sanktpēterburgā un dalījusi pirmo vietu Belgradas starptautiskajā sieviešu šaha turnīrā. 2006. un 2007. gadā divas reizes pēc kārtas uzvarējusi Belgradas starptautiskajā sieviešu šaha turnīrā.

Daudzkārtējā Moldovas sieviešu šaha čempionāta uzvarētāja (1993, 1998, 1999, 2000, 2001, 2012, 2013, 2015, 2016, 2017, 2018, 2019, 2021). 2005. gadā uzvarējusi arī Moldovas vīriešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
 2001. gadā Maskavā pēc uzvaras 1. kārtā pār Tatjanu Konoņenko zaudējusi 2. kārtā Džu Čeņai;2001-02 FIDE Knockout Matches
 2004. gadā Elistā 1. kārtā zaudējusi Natālijai Žukovai.2004 FIDE Knockout Matches (Women)

Pārstāvējusi Moldovas komandu lielākajos komandu šaha turnīros:
 Pasaules šaha olimpiādēs piedalījusies 9 reizes (1998, 2002–2016);OlimpBase :: Women's Chess Olympiads :: Svetlana Petrenko
 Eiropas komandu šaha čempionātos piedalījusies 2 reizes (2001–2003). Komandu vērtējumā izcīnījusi sudraba (2001) medaļu.OlimpBase :: European Women's Team Chess Championship :: Svetlana Petrenko

Par panākumiem turnīros FIDE 1996. gadā Petrenko piešķīra starptautiskās meistares (WIM), bet 2001. gadā — starptautiskās lielmeistares (WGM) nosaukumu. 2004. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1974. gadā dzimušie
Kategorija:Moldovas šahisti